एनएसएस शिविर में हीमोग्लोबिन की जांच
भास्कर संवाददाता | झुंझुनूं
सेठनेतराम मघराज टिबड़ेवाला राजकीय महिला महाविद्यालय में एनएसएस शिविर के समापन पर मंगलवार को छात्राओं की हीमोग्लोबिन जांच की गई। महावीर इंटरनेशनल की ओर से प्रश्नोतरी कार्यक्रम रखा गया। इसमें सही जवाब देने वाली छात्राओं को पुरस्कृत किया गया। कार्यक्रम में क्लब की ओर से डॉ. नीरू खींचा, मालीराम वर्मा, अशोक शर्मा, हरदयालसिंह चकबास, नितिन अग्रवाल, बिहारीलाल सैनी आदि मौजूद थे। दूसरे सत्र में समापन समारोह मनाया गया। काजल कुल्हार रंजना माटोलिया ने शिविर के अनुभव बांटे। कार्यक्रम अधिकारी डॉ. राजेश आर्य ने शिविर की महत्ता पर प्रकाश डाला।
इधर, राधेश्याम आर मोरारका राजकीय महाविद्यालय में मंगलवार को एनएसएस शिविर का समापन हुआ। समारोह की अध्यक्षता प्राचार्य डॉ. प्रमोद कुमार ने की। उन्होंने स्वयंसेवकों का आह्वान किया कि वे स्वच्छता, पर्यावरण एवं जल संरक्षण, शिक्षा-चिकित्सा तथा सरकारी योजनाओं का प्रचार-प्रसार में अपनी महत्ती भूमिका निभाएं। इस अवसर पर पोस्टर, निबंध एवं खेलकूद स्पर्धाएं हुई। कार्यक्रम अधिकारी संदीप शर्मा सत्येंद्र सिंह ने विभिन्न सरकारी योजनाओं की जानकारी दी।
इसी प्रकार महर्षि दयानंद बालिका विज्ञान महाविद्यालय में एनएसएस शिविर के दौरान मंगलवार को प्रथम सत्र में कई प्रतियोगिताएं हुई। विचित्र वेशभूषा प्रतियोगिता में उषा शर्मा ने प्रथम, योगिता ने द्वितीय तथा गरिमा ने तृतीय स्थान प्राप्त किया। इसी प्रकार सौ मीटर दौड़ में अलका, रूबिया किरण, दो सौ मीटर दौड़ में मिनाज, मीतू अंजू चाहर तथा चम्मच दौड़ में मिनाज, उषा शर्मा दीपिका पूनिया क्रमश: पहले, दूसरे तीसरे स्थान पर रही। प्राचार्य डॉ. आरएस जाखड़ प्रतिभाओं की सराहना की।
मंड्रेला के चंचल अहिल्या उमरावती महिला महाविद्यालय में एनएसएस शिविर के दौरान मंगलवार को स्वयंसेविकाओं ने श्रमदान किया। स्वच्छ भारत अभियान के तहत गांव के मुख्य स्थलों की सफाई की गई। कार्यक्रम अधिकारी संदीप पूनिया ने बताया कि दूसरे सत्र में नारी की महत्ता पर निबंध स्पर्धा हुई। इसमें संतोष मीणा ने प्रथम स्थान प्राप्त किया।
पिलानी . यातायात नियमों की जानकारी देते प्रभारी महेंद्रसिंह।
झुंझुनूं. एनएसएस शिविर के दौरान एमडीएस कॉलेज में आयोजित विचित्र वेशभूषा स्पर्धा में प्रतिभागी।
hin_Deva bho_Deva hin_Deva hin_Deva awa_Deva hin_Deva hin_Deva hin_Deva